Դևիդ Ուոտկին

**Դևիդ Ուոտկին** (, ), անգլիացի կինոօպերատոր, «Օսկար» և BAFTA մրցանակների դափնեկիր «Աֆրիկայից» ֆիլմում ունեցած լավագույն օպերատորական աշխատանքի համար։

## Կենսագրություն
Դևիդ Ուոտկինը ծնվել է 1925 թվականի մարտի 23-ին փաստաբան Ջոն Ուոտկինի ընտանիքում։ Մանկության տարիներին նա ցանկացել է դառնալ երաժիշտ, բայց հայրը նրան թույլ չի տվել դաշնամուրի դասերի հաճախել, Դևիդը հետագայում պնդել է, որ կնախընտրեր պրոֆեսիոնալ երաժիշտ լինել, քան կինոօպերատոր։ Բրիտանական բանակում ծառայելուց հետո նա սկսել է «Southern Railway Film Unit» ընկերությունում աշխատել նախ որպես հանձնակատար, ապա՝ օպերատորի օգնական։

Նրա՝ որպես գլխավոր օպերատորի առաջին գործերը եղել են «Men on the Mend» (1956) և «The Long Night Haul» (1956) վավերագրական կարճամետրաժ կինոնկարները։ Գեղարվեստական ֆիլմերում նրա առաջնախաղը տեղի է ունեցել կինոռեժիսոր Ռիչարդ Լեստերի «Ճարպկություն» (1965) ֆիլմում։ Այդ ֆիլմում աշխատելուց հետո նրան շարունակել են միասին աշխատել՝ նկարահանելով ևս յոթ ֆիլմ։ Ուտկինը հայտնի է նաև կինոռեժիսորներ Թոնի Ռիչարդսոնի, Ֆրանկո Ձեֆֆիրելլիի, Մայք Նիկոլսի, Քեն Ռասսելի, Սիդնի Փոլլաքի և Սիդնի Լյումետի հետ աշխատանքներով։

Դևիդ Ուոտկինն առաջիններից մեկն է, ով սկսել է արտացոլված լույսն օգտագործել որպես լուսավորման թույլ աղբյուր։ Որոշ քննադատներ նրա գեղարվեստական ոճը համեմատել են Յան Վերմեերի գեղանկարների հետ։ Գրել է  «Why Is There Only One Word for Thesaurus?» (1998) և «Was Clara Schumann a Fag Hag?» (2008) երկհատորյա ինքնակենսագրականը։

Դևիդ Ուոտկինը մահացել է 2008 թվականի փետրվարի 19-ին Բրայթոնի իր տանը։

## Ընտրյալ ֆիլմագրություն

* 1965 – Ճարտարություն (ռեժիսոր՝ Ռիչարդ Լեստեր)
* 1965 – Դեպի օգնություն (ռեժիսոր՝ Ռիչարդ Լեստեր)
* 1966 – Օրիորդ (ֆիլմ) (ռեժիսոր՝ Թոնի Ռիչարդսոն)
* 1967 – Մարատ/Այգի (ռեժիսոր՝ Պիտեր Բրուկ)
* 1967 – Ինչպես ես հաղթեցի պատերազմում (ռեժիսոր՝ Ռիչարդ Լեստեր)
* 1968 – Թեթև հեծելազորի գրոհումը (ռեժիսոր՝ Թոնի Ռիչարդսոն)
* 1969 – The Bed-Sitting Room (ռեժիսոր՝ Ռիչարդ Լեստեր)
* 1970 – Խորամանկություն-22 (ռեժիսոր՝ Մայք Նիկոլս)
* 1971 – Սատանաներ (ռեժիսոր՝ Քեն Ռասել)
* 1971 – Ընկեր (ռեժիսոր՝ Քեն Ռասսել)
* 1973 – Անկայուն հավասարակշռություն (ռեժիսոր՝ Թոնի Ռիչարդսոն)
* 1973 – Երեք հրացանակիրները (ռեժիսոր՝ Ռիչարդ Լեստեր)
* 1974 – Չորս հրացանակիրները։ Միլեդիի վրեժը (ռեժիսոր՝ Ռիչարդ Լեստեր)
* 1976 – Ռոբին և Մերիան (ռեժիսոր՝ Ռիչարդ Լեստեր)
* 1976 – Սատանայի դուստրը (ռեժիսոր՝ Պիտեր Սայկես)
* 1977 – Ջոզեֆ Էնդրյուս (ռեժիսոր՝ Թոնի Ռիչարդսոն)
* 1977 – Հիսուսը Նազարեթից (ռեժիսոր՝ Ֆրանկո Ձեֆֆիրելլի)
* 1979 – Հաննովեր-սթրիթ (ռեժիսոր՝ Պիտեր Հայամս)
* 1979 – Կուբա (ռեժիսոր՝ Ռիչարդ Լեստեր)
* 1981 – Կրակե կառքեր (ռեժիսոր՝ Հյու Հադսոն)
* 1981 – Անվերջ սեր (ռեժիսոր՝ Ֆրանկո Ձեֆֆիրելլի)
* 1983 – Յենթլ (ռեժիսոր՝ Բարբրա Ստրեյզանդ)
* 1984 – «Նյու Հեմփշիր» հյուրանոց (ռեժիսոր՝ Թոնի Ռիչարդսոն)
* 1985 – Վերադարձ Օզ երկիր (ռեժիսոր՝ Ուոլտեր Մյորչ)
* 1985 – Սպիտակ գիշերներ (ռեժիսոր՝ Թեյլոր Հեկֆորդ)
* 1985 – Աֆրիկայից (ռեժիսոր՝ Սիդնի Փոլաք)
* 1987 – Լուսնի իշխանություն (ռեժիսոր՝ Նորման Ջուիսոն)
* 1988 – Դիմակահանդես (ռեժիսոր՝ Բոբ Սուեյմ)
* 1988 — Վերջին ծես (ռեժիսոր՝ Դոնալդ Պոլ Բելլիսարիո)
* 1989 – Սպանություն լուսնի լույսի ներքո (ռեժիսոր՝ Մայքլ Լինդսեյ-հոգ)
* 1990 – Մեմֆիսյան գեղեցկուհի (ռեժիսոր՝ Մայքլ Քեյթոն-Ջոնս)
* 1990 – Համլետ (ռեժիսոր՝ Ֆրանկո Ձեֆֆիրելլի)
* 1992 – Երկրորդ շնչառություն (ռեժիսոր՝ Բիբան Կիդրոն)
* 1993 – Այդ երիտասարդի կյանքը (ռեժիսոր՝ Մայքլ Քեյթոն-Ջոնս)
* 1993 – Բոֆա (ռեժիսոր՝ Մորգան Ֆրիմեն)
* 1994 – Գրպանի փող (ռեժիսոր՝ Ռիչարդ Բենջամին)
* 1996 – Ջեյն Էյր (ռեժիսոր՝ Ֆրանկո Ձեֆֆիրելլի)
* 1996 – Բոգուս (ռեժիսոր՝ Նորման Ջուիսոն)
* 1997 – Գիշեր Մանհեթենի շուրջը (ռեժիսոր՝ Սիդնի Լյումետ)
* 1999 – Գլորիա (ռեժիսոր՝ Սիդնի Լյումետ)
* 1999 – Թեյախմություն Մուսոլինիի հետ (ռեժիսոր՝ Ֆրանկո Ձեֆֆիրելլի)
* 2001 – Առաջին սեր (ռեժիսոր՝ Ռևերժ Անսելմո)

## Պարգևներ և անվանակարգեր
* 1986 թվականին «Օսկար» մրցանակի դափնեկիր «Աֆրիկայից» ֆիլմում ունեցած լավագույն օպերատորական աշխատանքի համար
* BAFTA մրցանակ օպերատորական լավագույն աշխատանքի համար
** 1966 թվականին առաջադրվել է «Դեպի օգնություն» և «Ճարպկություն» ֆիլմերի համար։
** 1968 թվականին առաջադրվել է «Օրիորդ» ֆիլմի համար։
** 1969 թվականին առաջադրվել է «Թեթև հեծելազորի գրոհումը» ֆիլմի համար։
** 1971 թվականին առաջադրվել է «Խորամանկություն-22» ֆիլմի համար։
** 1975 թվականին առաջադրվել է  «Երեք հրացանակիրները» ֆիլմի համար։
** 1982 թվականին առաջադրվել է «Կրակե կառքեր» ֆիլմի համար։
** 1987 թվականին առաջադրվել է «Աֆրիկայից» ֆիլմի համար։
* 1978 թվականին Արմանդո Նաննուցիի հետ առաջադրվել է BAFTA TV Award մրցանակի «Հիսուսը Նազարեթից» ֆիլմում ունեցած օպերատորական աշխատանքի համար։
* 2004 թվականին դարձել է Camerimage կինոօպերատորների արվեստի միջազգային փառատոնի դափնեկիր կյանքի ընթացքում ունեցած ձեռքբերումների համար։

## Ծանոթագրություններ

## Արտաքին հղումներ
*
*Obituary 
* Կինոօպերատորների առցանց հանրագիտարանում 

Կատեգորիա:BAFTA մրցանակի դափնեկիրներ
Կատեգորիա:Բրիտանացի կինոօպերատորներ
Կատեգորիա:Օսկարակիրներ